smcproject/ml-wiki-sentences huggingface dataset:
കൊടിയ പാപത്തിൽ നിന്ന് കൃഷ്ണനാണ് പാണ്ഡവരെ രക്ഷപ്പെടുത്തിയത്.
കുരുക്ഷത്ര യുദ്ധസമയത്ത് ഇളം യുവവായ അഭിമന്യുവിനെ ഒരു ദാക്ഷിണ്യവും കൂടാതെ പദ്മവ്യൂഹത്തിൽ കൊലപ്പെടുത്തിയതിനു പിന്നിലും സൂത്രധാരൻ ശകുനിയാണ് കള്ളചൂതും തുടർന്ന് ദ്യുതസഭയിൽ നടന്ന ദ്രൌപദിയുടെ അപമാനവും പാണ്ഡവരുടെ അധഃപതനവും.
കഥാപാത്രവിശകലനം
ജീവിതതോടടുത്തു നിൽക്കുന്ന മഹാഭാരതത്തിൽ ഇപ്പോഴും ഏതു സമൂഹത്തിലും കാണാവുന്ന കഥാപാത്രമാണ് ശകുനി.
അതിബുദ്ധിമാനെങ്കിലും അത് തിന്മാക്കായി ഉപയോഗിക്കുന്നവാൻ.
സ്വന്തം നന്മ എന്നതിലുപരി താൻ വെറുക്കുന്നവരുടെ അധഃപതനമാണ് ശകുനി കാംക്ഷിക്കുന്നത്.
അത് നടത്താനുള്ള ബലം തനിക്കില്ലെങ്കിൽ അത് പ്രബലരുടെ മനസ്സിൽ വിഷം കലർത്തി നടതുക എന്നതാണ് ശകുനിയുടെ വിജയകരമായ തന്ത്രം.
ഗാന്ധാര ദേശത്തെ രാജവെങ്കിലും തൻറെ കടമകൾ മറന്നു പാണ്ഡവരെ തകർക്കാൻ ദുര്യോധനന് കൂട്ടുനിൽക്കുകയാണ് ശകുനി ചെയ്തത്.
ശകുനിയിൽ ആകെ കാണാവുന്ന നന്മയുടെ കണിക അദ്ദേഹത്തിന് സഹോദരിയായ ഗാന്ധാരിയോടുണ്ടായിരുന്ന സ്നേഹമാന്.
അവരോടുള്ള അനീതിയാണ് ശകുനിയുടെ മനസ്സിൽ ഭീഷ്മരോടുള്ള വെറുപ്പ്‌ നിറച്ചത്.
ഗാന്ധാരിയുടെ അനുജനായ ശകുനിക്ക് ചെറുപ്പത്തിൽ തന്നെ പിതാവിൽ നിന്നും നീരസവും ശകാരങ്ങളും ലഭിച്ചിരുന്നു .
സുബല രാജാവ് ശകുനിയുടെ ദുർസ്വഭാവത്തെ വെറുത്തിരുന്നു .
പിതാവിന്റെ എതിർപ്പ് കാരണം ശകുനി ഹസ്തിനപുരിയിലെത്തി ദുര്യോധനന്റെ ഉപദേഷ്ടാവും വിശ്വസ്ത ഗുരുവുമായി കഴിഞ്ഞു കൂടി .
തന്റെ അനന്തരവനായ ദുര്യോധനനോട് അമിതമായ സ്നേഹമായിരുന്നു ശകുനിക്ക് .
ദുര്യോധനന്റെ ഹിതം ശകുനി എപ്പോഴുമാഗ്രഹിച്ചിരുന്നു .
ശകുനിക്ക് ഉലൂകൻ എന്നൊരു പുത്രനുണ്ട് .
ഉലൂകനോട് പോലുമില്ലാത്ത സ്നേഹം ശകുനിക്ക് ദുര്യോധനനോടുണ്ടായിരുന്നു .
ഉലൂകന് അതിൽ പരിഭവമൊന്നും തോന്നിയിരുന്നുമില്ല .
ഉലൂകൻ ശകുനിയുടെ സഹായിയും ദുര്യോധനന്റെ ഭൃത്യനുമായി കഴിഞ്ഞു കൂടി .
ഗാന്ധാരത്തിൽ  നിന്നും ശകുനി ഹസ്തിനപുരിയിലെത്തിയത് അദ്ദേഹത്തിൻറെ ജ്യേഷ്ഠത്തിയായ ഗാന്ധാരീദേവിക്ക് ഒട്ടും ഇഷ്ടമായിരുന്നില്ല .
ഹസ്തിനപുരിയിലെ സർവ്വ ജനങ്ങളും ശകുനിയെ വെറുത്തിരുന്നു .
സഭാവാസികളായ ഭീഷ്മരും ദ്രോണരും വിദുരരും മറ്റു ഗുരുജനങ്ങളും ശകുനിയെ വെറുത്തു .
ദുര്യോധനനോട് കൂടി മാത്രമേ ശകുനി സഭയിലെത്തിയിരുന്നുള്ളൂ .
ദുര്യോധനന്റെ കോപത്തെ ഭയന്ന് ജനങ്ങൾ ശകുനിയെ സഹിച്ചു .
ശകുനി എന്നെന്നും ദുര്യോധനന്റെ നിഴലായി കഴിഞ്ഞുകൂടി .
ആയിടയ്ക്കാണ് ചൂതുകളി അരങ്ങേറിയത് .
കാപട്യം പ്രയോഗിച്ച് പാണ്ഡവരെ കാടുകയറ്റിയ ശകുനി കുലനാശത്തിനു കാരണമാകുമെന്ന് ഭയന്ന് ഗാന്ധാരി മകനെ ഉപദേശിച്ചു .
എന്നാൽ പാണ്ഡവരെ ഒരിക്കലും വിശ്വസിക്കരുതെന്നും , വിഷസർപ്പങ്ങളെപ്പോലെ അവർ മടങ്ങിയെത്തി ചെയ്ത അന്യായങ്ങൾക്കെല്ലാം പകരം വീട്ടുമെന്നും ശകുനി ദുര്യോധനനെ ഉപദേശിച്ചു .
പാണ്ഡവർ ഒരിക്കലും മടങ്ങി വരാതിരിക്കാനുള്ള തന്ത്രമാണ് അഭികാമ്യമെന്ന് ശകുനി ദുര്യോധനനെ പറഞ്ഞു മനസ്സിലാക്കി .
സന്ധിയാലോചനയ്ക്കു വന്ന കൃഷ്ണനെ ബന്ധിക്കാൻ ഉപദേശിച്ചതും ശകുനിയായിരുന്നു .
ഭഗവാൻ കൃഷ്ണൻ ശകുനിയുടെ തന്ത്രങ്ങൾ മനസ്സിലാക്കുകയും തന്റെ ദിവ്യമായയാൾ കൗരവരെ മോഹിപ്പിക്കുകയും ചെയ്തു .
പാണ്ഡവർക്ക് ഒരിക്കലൂം പാതിരാജ്യം കൊടുക്കരുതെന്ന് ദുര്യോധനന് ശകുനി നിർദ്ദേശം നൽകി .
അതാണ് യുദ്ധത്തിലും തുടർന്ന് ദുര്യോധനന്റെ അന്ത്യത്തിലും കലാശിച്ചത് .
മഹാഭാരത കഥ എങ്ങനെയോ അത് ശകുനി കാരണമാണ്.
ഉള്ളിൽ വെറുപ്പും അസൂയയും ഉണ്ടെങ്കിലും നാം കാണുന്നരീതിയിൽ ദുര്യോധനൻറെ ഉള്ളിൽ പക വളർത്തിയത് ശകുനിയാണ് ചെറിയ പ്രായത്തിലെ കൊടിയ പകവീട്ടൽ വഴികളിലേക്ക് ദുര്യോധനനെ തിരിച്ചു വിട്ടത് ശകുനിയാണ്.
അദ്ദേഹത്തിൽ അധഃപതനതിൻറെ വിത്ത് പാകിയത്‌ ശകുനിയാണ്.
ദുര്യോധനൻ കൂടാതെ ധൃതരഷ്ട്രരും അദ്ദേഹത്തിന്റെ വലയിൽ പലപ്പോഴും അകപ്പെട്ടിട്ടുന്ദ്.
അത്യാഹിത ഘട്ടങ്ങളിൽ തൻറെ വാക്ചാതുരി കൊണ്ട്  ലക്ഷ്യങ്ങൾ സാധിച്ചുപോരൻ ശകുനിക്ക് കഴിഞ്ഞു.
കുരുക്ഷേത്രയുദ്ധത്തിൻറെ പതിനെട്ടാം ദിവസം സഹദേവനാൽ കൊല്ലപ്പെട്ടു.
ശകുനിയെ കൊല്ലുമെന്ന് പാണ്ഡവരിൽ ഇളയവനായ സഹദേവൻ സഭയിൽ വച്ച് പ്രതിജ്ഞ ചെയ്തിരുന്നു .
അതനുസരിച്ച് യുദ്ധത്തിന്റെ അന്തിമദിവസം സഹദേവൻ ശകുനിയെ വധിച്ചു .
മഹാപണ്ഡിതനായ അദ്ദേഹത്തിന് ശകുനിയുടെ കാപട്യങ്ങൾ മനസ്സിലായിരുന്നു .
മായാപ്രയോഗം ശകുനിക്കു നല്ല വശമായിരുന്നു .
പലപ്പോഴും യുദ്ധത്തിൽ മായാപ്രയോഗം നടത്തുമായിരുന്ന ശകുനി ശത്രുവിനെ കബളിപ്പിക്കാൻ വിരുതനായിരുന്നു .
ശകുനിയുടെ കാപട്യം കണ്ടുപിടിക്കുക സാദ്ധ്യമല്ല .
ഈ ശകുനി ദൈവകോപം കാരണം ധർമ്മനാശവും ക്ഷത്രിയനാശവും വരുത്തുവാനായി ജനിച്ചവനാണ് .
[മഹാഭാരതം ആദിപർവ്വം , അദ്ധ്യായം 63 ] ക്ഷേത്രം
ജ്യേഷ്ഠയെയും ലക്ഷ്മിയും ഒരേപോലെ ആരാധിക്കുന്ന ഹിന്ദുത്വത്തിൽ ശകുനിയുടെ പേരിലും ഒരു ക്ഷേത്രം സ്ഥിതി ചെയ്യുന്നു.
പാപിയായ ശകുനിയുടെ മനസ്സിൽ കുടിയിരുന്ന അല്പമായ സാത്വികകണങ്ങൾക്കായി കൊല്ലം ജില്ലയിൽ കൊട്ടാരക്കര താലൂക്കിൽ പവിത്രേശ്വരം എന്ന സ്ഥലത്താണ് മായംകോട്ട് മലഞ്ചാവര് ദേവസ്വം മലനട മലദേവ ക്ഷേത്രം എന്ന പേരിൽ ശകുനിക്ഷേത്രം സ്ഥിതി ചെയ്യുന്നത്.
കേരളത്തിലെ സാമൂഹിക പിന്നാക്ക വിഭാഗങ്ങളിലൊന്നായി കണക്കാക്കപ്പെടുന്ന  കുറവസമുദായത്തിൽ നിന്നുള്ളവരാണ് (ഊരാളി,പിണിയാളി) ക്ഷേത്രത്തിൽ പൂജാദി കർമ്മങ്ങൾ നിർവ്വഹിക്കുന്നത്.
മഹാഭാരതയുദ്ധത്തിനു ശേഷം പടകൾക്ക്  ഭക്ഷണം നൽകിയ ചേര രാജാവായിരുന്ന ഉതിയൻ ചേരനൊപ്പം (മഹാഭാരതയുദ്ധത്തിൽ ഭക്ഷണം നൽകിയതിനാൽ പെരുംചോറ്റുതിയൻ എന്നറിയപ്പെട്ടിരുന്നു ഇദ്ദേഹം)  കേരളത്തിലെത്തിയ കൗരവസേനയിൽ പെട്ട യോദ്ധാക്കൾ അവരുടെ നായകരായിരുന്ന ദുര്യോധനനും ശകുനിക്കും മോക്ഷപ്രാപ്തിയ്ക്ക്  വേണ്ടി ശിവപ്രതിഷ്ഠ നടത്തി പൂജിച്ചുവെന്നും അവിടെ വച്ച് ശകുനിയുടേ ആത്മാവ് മോക്ഷം പ്രാപിച്ചുവെന്നും തദ്ദേശവാസികൾക്കിടയിലെ ഐതിഹ്യം വിശ്വസിക്കപ്പെടുന്നു.
പാപമനസ്കരായ ശകുനി ശിവഭജനത്താൽ പവിത്രനായ സ്ഥലമായതിനാൽ പവിത്രേശ്വരം എന്ന പേർ സ്ഥലത്തിനു ലഭിച്ചു എന്നും വിശ്വസിക്കപ്പെടുന്നു.
പവിത്രേശ്വരത്തിനു സമീപമാണ് കേരളത്തിലെ പ്രസിദ്ധമായ ദുര്യോധനക്ഷേത്രമായ പെരുവിരുത്തി മലനട ക്ഷേത്രം .
ഗോത്രവർഗനേതാക്കളായിരുന്ന രണ്ട് വീരന്മാരിൽ ശകുനി,ദുര്യോധനൻ എന്നിവരുടെ സാന്നിദ്ധ്യം ആരോപിക്കപ്പെടുകയാണ്  എന്നും വാദം
എല്ലാ വർഷവും മകരമാസത്തിലെ 28ആം നാൾ നടക്കുന്ന മലക്കുട ഉച്ചാര മഹോത്സവമാണ് ക്ഷേത്രത്തിലെ മുഖ്യവാർഷിക ആഘോഷം.
കൂടാതെ ആണ്ടുതോറും ഏപ്രിൽ മാസത്തിൽ നടന്നുവരുന്ന മഹാശിവപുരാണജ്ഞാനയജ്ഞവും പ്രധാന ചടങ്ങാണ്.
ശംഭോ മഹാദേവ
ത്യാഗരാജസ്വാമികൾ പന്തുവരാളിരാഗത്തിൽ ചിട്ടപ്പെടുത്തിയ ഒരു കൃതിയാണ് ശംഭോ മഹാദേവ .
ത്യാഗരാജസ്വാമികളുടെ കോവൂർ പഞ്ചരത്നത്തിൽ ഉള്ള ഈ കൃതി സംസ്കൃതഭാഷയിൽ ആണ് രചിച്ചിരിക്കുന്നത്.
ശംഭോ മഹാദേവ ശങ്കര ഗിരിജാരമണ അനുപല്ലവി
ശംഭോ മഹാദേവ ശരണാഗത ജനരക്ഷക അംഭോരുഹ ലോചന പദാംബുജ ഭക്തിം ദേഹി ചരണം
പരമ ദയാകര മൃഗധര ഹര ഗംഗാധര ധരണീ- ധര ഭൂഷണ ത്യാഗരാജ വരഹൃദയ നിവേശ സുരബൃന്ദ കിരീടമണി വര നീരാജിത പദ ഗോപുരവാസ സുന്ദരേശ ഗിരീശ പരാത്പര ഭവഹര അർത്ഥം അവലംബം പുറത്തേക്കുള്ള കണ്ണികൾ ഭരത് സുന്ദറിന്റെ ആലാപനം
ശംസ് ഇംഗ്ലീഷ് വിലാസം https://ml.wikipedia.org/wiki/Ash-Shams
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ തൊണ്ണൂറ്റിഒന്നാം അദ്ധ്യായമാണ്‌ ശംസ് (സൂര്യൻ).
സൂക്തങ്ങൾ : 15 മുൻപുള്ള സൂറ: ബലദ് ഖുർആൻ അടുത്ത സൂറ: ലൈൽ സൂറത്ത്
(അദ്ധ്യായം) 91
ശഅ്റേ മുബാറക് ഗ്രാൻഡ് മസ്ജിദ്
ശൈഖ് അബൂബക്കർ അഹമ്മദിന്റെ മർകസിന്റെ കീഴിൽ ഇന്ത്യയിലെ കേരള സംസ്ഥാനത്തിലെ കോഴിക്കോട് ജില്ലയിലെ മർകസ് നോളജ് സിറ്റിയിലുള്ള ഒരു പള്ളിയാണ് ജാമിഉൽ ഫുതുഹ് .
നോളജ് സിറ്റിയ്‌ക്കൊപ്പം 12 ഏക്കർ സ്ഥലത്ത് ഇത് നിർദ്ദേശിക്കപ്പെട്ടു, ഏകദേശം 400 മില്യൺ ചെലവിൽ ഏകദേശം 25000 പേർക്ക് താമസിക്കാം.
ഇത് മുഗൾ വാസ്തുവിദ്യാ ശൈലിയെ അടിസ്ഥാനമാക്കിയുള്ളതാണെന്ന് പറയപ്പെടുന്നു.
കൂടാതെ ഹരിത കെട്ടിട ആശയം പിന്തുടരുന്നു .
വിശാലമായ പ്രാർത്ഥനാ ഹാളിന് പുറമേ, സെമിനാറുകൾ നടത്തുന്നതിനുള്ള ഒരു ഓഡിറ്റോറിയം, ഒരു വലിയ ലൈബ്രറി, ഒരേ സമയം 1000-ത്തിലധികം ആളുകൾക്ക് താമസിക്കാനുള്ള സൗകര്യം എന്നിവ സമുച്ചയത്തിൽ ഉണ്ട് .
എട്ട് ഏക്കറിൽ  വരുന്ന കെട്ടിടത്തിന് ചുറ്റും നാല് ഏക്കർ ഗ്രീൻ ബെൽറ്റും പൂന്തോട്ടവും സ്ഥിതി ചെയ്യുന്നു.
മുടി എന്നർത്ഥം വരുന്ന ഷഹ്രെ എന്ന അറബി വാക്കിൽ നിന്നും അനുഗ്രഹിക്കപ്പെട്ടത് എന്നർത്ഥം വരുന്ന മുബാറക്കിൽ നിന്നുമാണ് മസ്ജിദിന്റെ പേര് വന്നത്.
ഇതും കാണുക ശൈഖ് അബൂബക്കർ അഹ്മദ് നോളജ് സിറ്റി മർകസ് ആർട്സ് ആൻഡ് സയൻസ് കോളേജ് മർകസ് ലോ കോളേജ് മർകസു സക്വാഫത്തി സുന്നിയ്യ മർകസ്, ദുബായ് അവലംബം
ശകുന്തള ഇംഗ്ലീഷ് വിലാസം https://ml.wikipedia.org/wiki/Sakunthala ദർഭമുന കൊണ്ട ശകുന്തള, രാജാരവിവർമ്മയുടെ രചന
ഒരു പുരാണ കഥാപാത്രമാണ് ശകുന്തള .
വിശ്വാമിത്ര മഹർഷിക്ക് മേനകയിലാണ് ശകുന്തള ജനിച്ചത്.
ഒരിക്കൽ വിശ്വാമിത്രൻ മാലിനീ നദിക്കരയിൽ തപസ്സ്‌ അനുഷ്ഠിക്കവേ ഇന്ദ്രൻ മേനകയെ തപസ്സ്‌ മുടക്കാനായി നിയോഗിക്കുകയും മേനകയുടെ സൗന്ദര്യത്തിൽ വിശ്വാമിത്രൻ ആകൃഷ്ടനാകുകയും അനുരാഗം തോന്നുകയും ചെയ്തു.
മേനക മുനിയിൽ നിന്നും ഗർഭം ധരിച്ച് ഒരു കുഞ്ഞിനെ പ്രസവിക്കുകയും എന്നാൽ കുഞ്ഞിനെ മേനകയ്ക്ക് ദേവലോകത്തേക്കു ഒപ്പം കൊണ്ടുപോകാൻ സാധിക്കാതെ വന്നതിനാൽ മാലിനീ നദിക്കരയിൽ ഉപേക്ഷിച്ചു യാത്രയായി.
പിന്നീട് അതുവഴി വന്ന കണ്വമുനി,രക്ഷിതാക്കൾ ഉപേക്ഷിച്ച കുഞ്ഞിനെ ശകുന്തങ്ങൾ ലാളിക്കുന്നത് കാണുകയും അദ്ദേഹം കുഞ്ഞിനെ ആശ്രമത്തിലേക്കു കൊണ്ടുപോകുകയും ചെയ്തു.
ശകുന്തങ്ങൾ (പക്ഷി എന്നർത്ഥം) ലാളിച്ചതിനാൽ കുഞ്ഞിനു ശകുന്തള എന്നു പേരു നൽകി.
അനസൂയ , പ്രിയംവദ എന്നീ രണ്ടു തോഴിമാരും ശകുന്തളയ്ക്കുണ്ടായിരുന്നു.
Shakuntala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശകുന്തള (ചലച്ചിത്രം)
എക്സൽ പ്രൊഡക്ഷനു വേണ്ടി എം. കുഞ്ചാക്കോ ഉദയാസ്റ്റുഡിയോയിൽ വച്ചു നിർമിച്ച മലയാളചലച്ചിത്രമാണ് ശകുന്തള .
മഹാനായ കവി കാളിദാസന്റെ അഭിജ്ഞാനശാകുന്തളത്തെ ആസ്പദമാക്കി തോപ്പിൽ ഭാസിയാണ് കഥയെഴുയത്.
തിരക്കഥയും സംഭാഷണവും ലളിതാംബിക അന്തർജനവും തയ്യാറാക്കി.
1965 നവംബർ 13-നു ശകുന്തള പ്രദർശനം തുടങ്ങി.
അഭിനേതാക്കളും കഥാപാത്രങ്ങളും സത്യൻ - കണ്വമഹർഷി പ്രേം നസീർ - ദുഷ്യന്തൻ തിക്കുറിശ്ശി സുകുമാരൻ നായർ - കശ്യപ മഹർഷി കൊട്ടാരക്കര ശ്രീധരൻ നായർ - ദുർവ്വാസാവ് എസ്.പി. പിള്ള - മുക്കുവൻ അടൂർ ഭാസി - മാഡവ്യൻ ബഹദൂർ - മുക്കുവൻ മണവാളൻ ജോസഫ് - രത്നവ്യാപാരി കാലയ്ക്കൽ കുമാരൻ - സേനാനായകൻ കെ.ആർ. വിജയ - ശകുന്തള രാജശ്രീ (സീനിയർ) - മേനക പ്രേമ (സീനിയർ) - അനസൂയ ആറന്മുള പൊന്നമ്മ - ഗൗതമി അടൂർ പങ്കജം - റാണി - പ്രിയംവദ.
പിന്നണിഗായകർ കെ.ജെ. യേശുദാസ് എം.എൽ. വസന്തകുമാരി പി. ലീല പി. സുശീല പി.ബി. ശ്രീനിവാസ് എസ്. ജാനകി അണിയറപ്രവർത്തകർ ബാനർ - ഉദയാ പ്രൊഡക്ഷൻസ് വിതരണം - എക്സൽ ഫിലിംസ് തിരക്കഥ - ലളിതാംബിക അന്തർജനം സംഭാഷണം - തോപ്പിൽ ഭാസി സംവിധാനം - എം കുഞ്ചാക്കോ നിർമ്മാണം - എം കുഞ്ചാക്കോ ഛായാഗ്രഹണം - കൃഷ്ണൻകുട്ടി വരികൾ - വയലാർ രാമവർമ്മ സംഗീതം - ജി ദേവരാജൻ ഈ ചിത്രത്തിലെ ഗാനങ്ങൾ ഗാനം രാഗം സംഗീതം ഗാനരചന ഗായകർ ഗുരു ബ്രഹ്മാ ജി. ദേവരാജൻ വയലാർ എം.എൽ. വസന്തകുമാരി , കോറസ് കാലിൽ ചിലങ്ക ജി. ദേവരാജൻ വയലാർ കെ.ജെ. യേശുദാസ് , എം.എൽ. വസന്തകുമാരി കാമ വർദ്ധിനിയാം (കൃഷ്ണകുചേല) കെ. രാഘവൻ പി. ഭാസ്കരൻ എം.എൽ. വസന്തകുമാരി , പി. ലീല കണ്ണിലശ്രുജലമോടെ ജി. ദേവരാജൻ വയലാർ പി.ബി. ശ്രീനിവാസ് മലിനി നദിയിൽ മോഹനം ജി. ദേവരാജൻ വയലാർ കെ.ജെ. യേശുദാസ് , പി. സുശീല മന്ദാരത്തളിർപോലെ ജി. ദേവരാജൻ വയലാർ കെ.ജെ. യേശുദാസ് മണിചിലമ്പൊലി ജി. ദേവരാജൻ വയലാർ എസ്. ജാനകി മനോരഥമെന്നൊരു വൃന്ദാനവനസാരംഗ ജി. ദേവരാജൻ വയലാർ പി. സുശീല , കോറസ് പിതാരക്ഷതി ജി. ദേവരാജൻ വയലാർ പി.ബി. ശ്രീനിവാസ് പോവുകയല്ലോ ജി. ദേവരാജൻ വയലാർ പി.ബി. ശ്രീനിവാസ് , കോറസ് പ്രിയതമാ ബിലഹരി ജി. ദേവരാജൻ വയലാർ പി. സുശീല പുള്ളിമാന്മിഴി ജി. ദേവരാജൻ വയലാർ പി.ബി. ശ്രീനിവാസ് ശാരികപൈതലേ ഭൂപാളം ജി. ദേവരാജൻ വയലാർ പി. സുശീല ശഖുപുഷ്പം കണ്ണെഴുതുമ്പോൾ ദേശ് ജി. ദേവരാജൻ വയലാർ കെ.ജെ. യേശുദാസ് സ്വർണത്താമര ഇതളിലുറങ്ങും ജി. ദേവരാജൻ വയലാർ കെ.ജെ. യേശുദാസ് വനദേവതമാരെ ചാരുകേശി ജി. ദേവരാജൻ വയലാർ പി.ബി. ശ്രീനിവാസ് , കോറസ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ശകുന്തള
ശകുനം (ചെറുകഥ)
കോവിലൻ രചിച്ച ചെറുകഥയാണ് ശകുനം .
ഈ കൃതിക്ക് 1977-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
ശകുനം (വിശ്വാസം)
ഭാവിയെ മുൻകൂട്ടി പ്രവചിക്കുന്നു എന്ന് വിശ്വസിക്കപ്പെടുന്ന ഒരു പ്രതിഭാസമാണ് ശകുനം , ഇത് പലപ്പോഴും വരാനിരിക്കുന്ന മാറ്റത്തിന്റെ സൂചനയാണെന്ന് വിശ്വസിക്കപ്പെടുന്നു.
സി.എം.എസ് കോളജ് എൽ.പി സ്ക‍ൂൾ കോട്ടയം ( ചെട്ടിത്തെര‍ുവ് ) സി.എം.എസ് കോളജ് എൽ.പി സ്ക‍ൂൾ കോട്ടയം ( ചെട്ടിത്തെര‍ുവ് ) സി.എം.എസ് കോളജ് എൽ.പി സ്ക‍ൂൾ
ഭാരതത്തിലെ കേരള സംസ്ഥാനത്തിൽ കോട്ടയം ജില്ലയിൽ കോട്ടയം ക‍ുമരകം റോഡിൽ ബേക്കർ ജംഗ്ഷനിൽ നിന്ന‍ും 500 മീറ്റർ പടിഞ്ഞാറ് മാറി ചാല‍‍ുക‍ുന്നിലാണ് ഈ സ്ഥാപനം സ്ഥിതി ചെയ്യ‍ുന്നത്.
കേരളത്തിലെ ആദ്യത്തെ സ്ക‍ൂൾ സി എം. എസ് കോളജ് എൽ.പി സ്ക‍ൂൾ കോട്ടയം ആണ്.
ചർച്ച് മിഷൻ സൊസൈറ്റിയാണ് കോളേജിന്റെ സ്ഥാപകർ.
മിഷനറി പ്രവർത്തനങ്ങൾക്ക് ഭാഷ ഒര‍ു വെല്ല‍ുവിളി ആയ സാഹചര്യത്തിലാണ് ചർച്ച് മിഷൻ സൊസൈറ്റി ആദ്യമായി ഒര‍ു വിദ്യാഭ്യാസ സ്ഥാപനത്തെക്ക‍ുറിച്ച് ആലോചിച്ചത‍ും അതിന്റെ അടിസ്ഥാനത്തിൽ സ്വദേശവാസികളായവരെ മിഷൻ പ്രവർത്തനത്തിന് സജ്ജരാക്ക‍ുന്നതിന് വേണ്ടി ഇംഗ്ലീഷ് ഭാഷ പരിശീലിപ്പിക്ക‍ുക എന്ന ഉദ്ദേശത്തോടെ ഇപ്പോഴത്തെ സി.എം.എസ് കോളജ് ഗ്രേറ്റ് ഹോളിന‍ു പിന്നിലെ കെട്ടിടത്തിൽ ഗ്രാമർ സ്ക‍ൂൾ സ്ഥാപിക്ക‍ുകയ‍ുണ്ടായി.
പിന്നീട് 1813-ൽ കോളേജ് കെട്ടിടത്തിന്റെ പണിതുടങ്ങി.
മൂന്ന് വർഷം കഴിഞ്ഞ് 1816 ൽ 25 വിദ്യാർത്ഥികളുമായി പ്രവർത്തനം ആരംഭിച്ചെങ്കിലും ഔദ്യോഗികരേഖകളിൽ 1817 ൽ സ്ഥാപിക്കപ്പെട്ടതായാണ്  കാണ‍ുവാൻ സാധിക്ക‍ുന്നത്.
പിന്നീട് സ്ഥലപരിമിതി മ‍ൂലം ഗ്രാമർ സ്ക‍ൂൾ കോളജ് കാമ്പസിന‍ു പ‍ുറത്തേക്ക് മാറ്റിസ്ഥാപിക്ക‍ുകയുണ്ടായി.
ഗ്രാമർ-സ്ക‍ൂൾ രണ്ടായി വിഭജിച്ച് പ്രൈമറി വിഭാഗം 1851 ൽ സി എം എസ് കോളജ് എൽ പി സ്ക‍ൂൾ ( ചെട്ടിത്തെര‍ുവ് സ്ക‍ൂൾ ) എന്ന പേരിൽ കോളജിൽ നിന്ന‍ും സി എസ് ഐ ഹോളി ട്രിനിറ്റി കത്തീഡ്രലിലേക്ക് പോക‍ുന്ന ചെട്ടിത്തെര‍ുവ് റോഡിലെ ചാല‍ുക‍ുന്നിൽ സി എസ് ഐ ബിഷപ്പ് ബംംഗ്ലാവ‍ും, മഹായിടവക ഓഫീസ‍ും സ്ഥിതി ചെയ്യ‍ുന്ന കാമ്പസിലേക്ക‍ും, യ‍ു പി വിഭാഗം സി എം എസ് കോളജ് ഹൈസ്ക‍ൂൾ എന്ന പേരിൽ ച‍ുങ്കത്തെ ബെയ്ലി ബംഗ്ലാവിലേക്ക‍ും മാറ്റി സ്ഥാപിക്കപ്പെട്ട‍ു എന്നാണ് ചരിത്രം.
ഭാരതത്തിൽ വിദ്യാഭ്യാസ മേഖലയില‍ും, അച്ചടിമേഖലയില‍ും വിപ്ലവകരമായ മാറ്റങ്ങൾ വര‍ുത്തിയ ഇംഗ്ലീഷ് മിഷനറി റവ.
ബെഞ്ചമിൻ ബെയ്​ലിയാണ് സ്ക‍ൂളിന്റെ സ്ഥാപകൻ.
ശ്രീമതി മേരി ജേക്കബ് 1983-1990 കാലഘട്ടത്തില‍ും, ശ്രീമതി മേരി തോമസ്സ് 1990-2004 കാലഘട്ടത്തില‍ും, ശ്രീമതി പ്രിയാ തോമസ്സ് 2004-2007 കാലഘട്ടത്തില‍ും, ശ്രീമതി ഷേർളിമോൾ ഡി 2007-2016 കാലഘട്ടത്തില‍ും, ശ്രീമതി സ‍ൂസൻ ഫിലിപ്പ് 2016-2021 കാലഘട്ടത്തില‍ും പ്രഥമാദ്ധ്യാപികമാരായി ഈ സ്ക‍ൂളിൽ സേവനമന‍ുഷ്ഠിച്ച‍ു.
2021 മ‍ുതൽ ശ്രീമതി എലിസബത്ത് ഷേർളി തോമസ്സ് പ്രഥമാദ്ധ്യാപികയായി ത‍ുടർന്ന് വര‍ുന്ന‍ു.
സി.എം.എസ്. ചന്തേര ഇംഗ്ലീഷ് വിലാസം https://ml.wikipedia.org/wiki/C.
M.S._Chandera
നാടൻകലാ ഗവേഷകനും ഗ്രന്ഥകാരനും കവിയും അദ്ധ്യാപകനുമായിരുന്നു സി.എം.എസ്. ചന്തേര (1933 - ഓഗസ്റ്റ് 26 2012 ).
നാടൻകലാ ഗവേഷണരംഗത്തെ സേവനങ്ങളെ മുൻനിർത്തി 1998-ൽ കേന്ദ്ര സാംസ്കാരിക വകുപ്പ് സീനിയർ ഫെലോഷിപ്പും, 1987-ൽ കേരള ഫോക്‌ലോർ അക്കാദമി പ്രശസ്തിപത്രവും നൽകി ആദരിച്ചിട്ടുണ്ട് .
കാസർകോട് ജില്ലയിലെ പിലിക്കോട് പഞ്ചായത്തിലെ ചന്തേര മടിയൻ തറവാട്ടിൽ 1933-ൽ സംസ്‌കൃത പണ്ഡിതനായ മങ്കത്തിൽ കുഞ്ഞമ്പു എഴുത്തച്ഛന്റെയും മടിയൻ അക്കുവമ്മയുടെയും മകനായി ജനിച്ചു.
ഉദിനൂർ സെൻട്രൽ സ്കൂൾ, നീലേശ്വരം രാജാസ് ഹൈസ്കൂൾ എന്നിവിടങ്ങളിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം ഗുരുവായൂർ പാവറട്ടി സംസ്കൃത കോളെജിൽനിന്നു വിദ്വാൻ ബിരുദം കരസ്ഥമാക്കി.
കോൺഗ്രസിലും പിന്നീട് സോഷ്യലിസ്റ്റ് പാർട്ടിയിലും പ്രവർത്തിച്ചു.
വിമോചന സമര കാലഘട്ടത്തിൽ സോഷ്യലിസ്റ്റ് പാർട്ടിയുടെ കേരള സ്വാതന്ത്ര്യവിദ്യാർഥി സംഘടനയുടെ സംസ്ഥാന അധ്യക്ഷനായിരുന്നു.
കണ്ണൂർ ജില്ലയിലെ കരിവെളളൂർ ഗവൺമെന്റ് ഹൈസ്‌കൂളിൽ 1960-ൽ അദ്ധ്യാപകജീവതം ആരംഭിച്ചു.
പിന്നീട്‌ ചിറക്കൽ രാജാസ്‌ ഹൈസ്‌കൂളിൽ ഭാഷാദ്ധ്യാപകനായി മുപ്പത്‌ വർഷക്കാലം പ്രവർത്തിച്ചു .
ചിറക്കൽ രാജാസ് ഹൈസ്‌കൂളിൽ അദ്ധ്യാപകനായിരിക്കെ 1987-ൽ അദ്ധ്യാപക അവാർഡിലെ അനീതിയെക്കുറിച്ച് പത്രങ്ങളിൽ ലേഖനമെഴുതി.
ഇതിനെ തുടർന്ന് സ്‌കൂളിൽനിന്ന് സസ്‌പെൻഡ് ചെയ്തു.
പിന്നീട് ഒരു വർഷത്തിനു ശേഷം കോടതി വിധി പ്രകാരമാണു ജോലിയിൽ തിരിച്ചെത്തിയത് .
നീലേശ്വരം രാജവംശത്തിന്റെ ഉത്ഭവം, ചിറക്കൽ രാജവംശ പരമ്പരകൾ എന്നിവയെക്കുറിച്ചും ലേഖനങ്ങൾ എഴുതിയിട്ടുണ്ട് .
അഴീക്കോടൻ വീട്ടിൽ വിമലയാണു ഭാര്യ.
മാദ്ധ്യമ പ്രവർത്തകനും നാടൻ കലാ ഗവേഷകനുമായ സഞ്ജീവൻ അഴീക്കോട് ഏക മകൻ .
തെയ്യം തിറകളുടെ പശ്ചാത്തലത്തിൽ മലയാളത്തിലാദ്യമായി സത്യക്കല്ല് എന്നപേരിൽ നോവലെഴുതിയത് സി.എം.എസ്. ചന്തേരയാണു് .
കളിയാട്ടം, കണ്ണകിയും ചീർമക്കാവും, പൂരക്കളി എന്നീ ഗ്രന്ഥങ്ങളും രചിച്ചിട്ടുണ്ട്.
1984-ൽ കേസരി വാരിക നടത്തിയ നോവൽ രചനാ മത്സരത്തിൽ ചന്തേരയുടെ ആലയകാണ്ഡം എന്ന ആത്മകഥാംശം അടങ്ങിയ നോവലിന് ഒന്നാം സമ്മാനം ലഭിച്ചിട്ടുണ്ട് .
2012 ഓഗസ്റ്റ് 26-നു ഞായറാഴ്ച രാവിലെ 11-മണിയോടെ അഴീക്കോട് അക്ലിയത്ത് ശിവക്ഷേത്രത്തിന് സമീപത്തെ വരപ്രസാദത്തിൽ വെച്ച് അന്തരിച്ചു .
ഗ്രന്ഥങ്ങൾ പൂരക്കളി അത്യുത്തരകേരളത്തിന്റെ അജ്ഞാത ചരിത്രം മഞ്ഞാസുരമർദനം (കവിത) ആലയകാണ്ഡം (നോവൽ) സത്യകല്ല് (നോവലുകൾ) ചെറുശ്ശേരിയുടെ ചമ്പുഗദ്യം തെയ്യത്തിന്റെ ആദിരൂപം കണ്ണകിയും ചീർമക്കാവും ശാക്തേയക്കാവുകൾ വടക്കെ മലബാറിലെ പാട്ടുത്സവം വെളിച്ചത്തിലേക്ക് (നാടകം) ത്യാഗവേദി (നാടകം) ദേവീദർശനം (നാടകം) അവലംബം
സി.എം. വിഷ്
ഈസ്റ്റ് ഇന്ത്യാ കമ്പനിയുടെ മദ്രാസ് എസ്റ്റാബ്ലിഷ്മെന്റിലെ ഒരു ഇംഗ്ലീഷ് സിവിൽ സർവന്റായിരുന്നു ചാൾസ് മാത്യു വിഷ് (1794 – 1833)  .
ജ്യോതിശാസ്ത്രത്തിന്റെയും ഗണിതത്തിന്റെയും കേരള സ്കൂളിന്റെ നേട്ടങ്ങൾ പാശ്ചാത്യ ഗണിതശാസ്ത്ര പണ്ഡിതരുടെ ശ്രദ്ധയിൽ ആദ്യം കൊണ്ടുവന്നത് വിഷ് ആയിരുന്നു.
വിഷ് തന്റെ ചരിത്ര പ്രബന്ധത്തിൽ എഴുതി: കേരള ഗണിതശാസ്ത്രജ്ഞർ ...
ഒരു സമ്പൂർണ്ണ ഫ്ലക്സൻസ് സംവിധാനത്തിന് അടിത്തറയിട്ടു ...
അവരുടെ കൃതികൾ ...
വിദേശരാജ്യങ്ങളിൽ ഒരു ജോലിയും കാണാനാവാത്തവിധം ഫ്ലൂക്സിയോണൽ രൂപങ്ങളും പരമ്പരകളും കൊണ്ട് നിറഞ്ഞിരിക്കുന്നു.
വിഷ് ഒരു ഭാഷാപണ്ഡിതൻ കൂടിയായിരുന്നു കൂടാതെ മലയാള ഭാഷയുടെ വ്യാകരണവും നിഘണ്ടുവും തയ്യാറാക്കിയിരുന്നു.
സി.എം. വിഷ് സംസ്കൃതത്തിലെയും മറ്റ് ഭാഷകളിലെയും  നിരവധി കൈയെഴുത്തുപ്രതികൾ ശേഖരിച്ചു.
1833-ൽ മുപ്പത്തിയെട്ടാം വയസ്സിൽ അദ്ദേഹത്തിന്റെ അകാലമരണത്തിന് ശേഷം, ഈസ്റ്റിന്ത്യാ കമ്പനിയുടെ സേവനത്തിൽ ജോലി ചെയ്തിരുന്ന വിഷിന്റെ സഹോദരൻ ജെ.എൽ.വിഷ്, 1836 ജൂലൈയിൽ റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടനിലും അയർലൻഡിന് ഈ കയ്യെഴുത്തുപ്രതികൾ സൂക്ഷിച്ചു.
ഈ കയ്യെഴുത്തുപ്രതികളുടെ ഒരു കാറ്റലോഗ് 195 ഇനങ്ങൾ പട്ടികപ്പെടുത്തുന്നു.
വൈഷ് ശേഖരിച്ച കയ്യെഴുത്തുപ്രതികളെ വലിയ പ്രായത്തിൽ വേർതിരിച്ചില്ലെങ്കിലും, അവയിൽ അപൂർവവും വിലപ്പെട്ടതുമായവ നിരവധി ഉണ്ട്.
മഹത്തായ ഇതിഹാസത്തിന്റെ സവിശേഷമായ അംഗീകാരത്തെ പ്രതിനിധാനം ചെയ്യുന്ന മഹാഭാരത കയ്യെഴുത്തുപ്രതികളാണ് ഒരുപക്ഷേ ഏറ്റവും പ്രധാനപ്പെട്ടത്.
ഈ കയ്യെഴുത്തുപ്രതികൾ വൈവിധ്യമാർന്ന വിഷയങ്ങളുമായി ബന്ധപ്പെട്ടിരിക്കുന്നു: വേദ സാഹിത്യം , പുരാതന ഇതിഹാസ കവിത , ക്ലാസിക്കൽ സംസ്കൃത സാഹിത്യം, സാങ്കേതികവും ശാസ്ത്രീയവുമായ സാഹിത്യം.
ഈസ്റ്റ് ഇന്ത്യാ കമ്പനിയിൽ 1812-ൽ ജില്ലാ കോടതിയിൽ രജിസ്റ്റാർ ആയി ജോലിയിൽ ചേർന്ന വിഷ്, തുടർന്ന് കടപ്പ കോടതിയിൽ ക്രിമിനൽ ജഡ്ജായി പടിപടിയായി ഉയർത്തപ്പെട്ടു.
1833 ഏപ്രിൽ 14 -ന് 38 വയസ്സുള്ളപ്പോൾ അന്തരിച്ച കടപ്പ ടൗൺ സെമിത്തേരിയിൽ ഒരു ശവകുടീരം ഉണ്ടായിരുന്നു.
അവലംബം ↑ (This paper has been reproduced as an Appendix in " ") ↑ ↑ ↑ ↑
സി.എം. സ്റ്റീഫൻ ഇംഗ്ലീഷ് വിലാസം https://ml.wikipedia.org/wiki/CM_Stephen
ഇന്ത്യയിലെ കോൺഗ്രസ്സുകാരനായ ആദ്യ പ്രതിപക്ഷനേതാവായ സി.എം. സ്റ്റീഫൻ ദേശീയതലത്തിൽ ശ്രദ്ധേയനായ  ഒരു രാഷ്ടീയപ്രവർത്തകനും, കേന്ദ്ര മന്ത്രിയുമായിരുന്നു .
( ഡിസംബർ 23 1918 – ജനുവരി 16 1984 ).
അടിയന്തരാവസ്ഥക്ക് ശേഷം മിക്ക കോൺഗ്ഗ്രസ്സുകാരും തോറ്റ് മൊറാർജി ദേശായിയുടെ നേതൃത്വത്തിൽ വന്ന  ജനതാ ഗവർമെന്റിൽ പ്രതിപക്ഷനേതാവായിരുന്ന സ്റ്റീഫൻ പ്രഭാഷണകലകൊണ്ടും വിമർശനപാടവം കൊണ്ടും  ഭരണപക്ഷത്തിനു വെല്ലുവിളിയുയർത്തി.
തൊഴിലാളി നേതാവ്, ജേർണലിസ്റ്റ്, പാർലമെന്റേറിയൻ, കേന്ദ്രമന്ത്രി, എ.ഐ.സി.സി. ജനറൽ സെക്രട്ടറി, പ്രതിപക്ഷ നേതാവ് മുതലായ രംഗങ്ങളിൽ  പ്രവർത്തിച്ചിട്ടുണ്ട്.
കേരളത്തിനുപുറത്ത് മത്സരിച്ച് ലോകസഭാംഗമായ ചുരുക്കം ചില മലയാളികളിലൊരാളാണ്.
മാവേലിക്കരയ്ക്ക് അടുത്തുള്ള ചെറുകോലിലെ ചെമ്പകശ്ശേരി വീട്ടിൽ ഈപ്പൻ മത്തായിയുടേയും എസ്തേറിന്റേയും മകനായി 1918 ഡിസംബർ 23-ന്  ജനിച്ച തങ്കച്ചൻ എന്ന ഇദ്ദേഹത്തെ ചെറുപ്രായത്തിൽ തന്നെ മലയാള മനോരമയുടെ നേതൃത്വത്തിലുള്ള ബാലജനസംഖ്യത്തിലൂടെ പുറം ലോകം അറിയാൻ തുടങ്ങിയിരുന്നു.
ജീവിത രേഖ 1918 ജനനം 1938 തിരുവനന്തപുരം ആർട്സ് കോളേജിൽ ചേർന്നു 1939 വിദ്യാർത്ഥി സമരത്തിൽ പങ്കെടുത്തതിന് ഒരു കൊല്ലം തടവുശിക്ഷ 1942 ബി.എ. ബിരുദം നേടി 1949 കൊല്ലത്ത് അഭിഭാഷകൻ 1958 കൊല്ലം ഡി.സി.സി. പ്രസിഡന്റ് 1960 നിയമസഭാംഗം (തൃക്കടവൂർ) 1965 നിയമസഭാംഗം (പുനലൂർ) 1971 ലോകസഭാംഗം (മൂവാറ്റുപുഴ) 1977 ലോകസഭാംഗം (ഇടുക്കി), ഏപ്രിൽ-12ന് ലോകസഭയിൽ പ്രതിപക്ഷനേതാവ് 1980 ലോകസഭാംഗം (ഗുൽബർഗ, കർണാടക) കേന്ദ്രമന്ത്രിയായി 1982 എ.ഐ.സി.സി. ജനറൽ സെക്രട്ടറി 1984 മരണം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1977 ഇടുക്കി ലോകസഭാമണ്ഡലം സി.എം. സ്റ്റീഫൻ കോൺഗ്രസ് (ഐ.) എം.എം. ജോസഫ് കേരള കോൺഗ്രസ് (പിള്ള) അവലംബം പ്രചോദനം; ജയിംസ് കുട്ടി തോമസ് Archived 2011-05-28 at the Wayback Machine .
സി.എം.എസ്. ഹയർ സെക്കൻഡറി സ്കൂൾ, തൃശ്ശൂർ
കേരളത്തിലെ തൃശ്ശൂർ നഗരത്തിലാണ് ചർച്ച് മിഷൻ സൊസൈറ്റി ഹയർ സെക്കന്ററി സ്കൂൾ ( സി എം എസ് എച്ച് എസ് എസ് ) സ്ഥിതി ചെയ്യുന്നത്.
1883ൽ സി എം എസ് മിഷനറിയാണ് ഈ സ്കൂൾ ആരംഭിച്ചത്.
കേരള-സംസ്ഥാന സിലബസ്സിൽ മലയാളത്തിലും ഇംഗ്ലീഷിലും ഇവിടെ അദ്ധ്യയനം നടത്തുന്നുണ്ട്.
ഒന്നാം ക്ലാസ്സ് മുതൽ പന്ത്രണ്ടാം (പ്ലസ് ടു) ക്ലാസ്സ് വരെ ഈ സ്കൂളിൽ പഠിപ്പിക്കുന്നുണ്ട്.
1883ലാണ് കേരളത്തിലെ പഴയ സ്കൂളുകളിലൊന്നായ സി എം എസ് എച്ച് എസ് എസ് തൃശ്ശൂർ രൂപം കൊണ്ടത്.
തൃശ്ശൂർ ജില്ലയുടെ ഹൃദയഭാഗത്താണ്(സ്വരാജ് റൌണ്ട്) ഈ സ്കൂൾ സ്ഥിതി ചെയ്യുന്നത്.
നീല ഷർട്ടും വെള്ള പാന്റുമാണ് സ്കൂളിന്റെ യൂണീഫോം.
ആരംഭകാലത്ത് സി.എം െസ് യു പി സ്കൂൾ എന്നായിരുന്നു പേര്.
6 വർഷങ്ങൾക്കുശേഷം 1889ൽ ഹൈസ്കൂൾ കൂടി വന്നതോടുകൂടിയാണ് അത് സി എം എസ് ഹൈസ്കൂൾ ആയി മാറിയത്.
1933ൽ സുവർണ്ണജൂബിലി ആഘോഷിക്കുകയും 1983ൽ ശതാബ്ദി ആഘോഷിക്കുകയും ചെയ്തു.
1995 മുതൽ ഹയർസെക്കന്ററി വിദ്യഭ്യാസവും നടപ്പിലാക്കി വരുന്നു.
2012 മുതൽ ഹയർസെക്കന്ററി ക്ലാസ്സുകളിൽ പെൺകുട്ടികളേയും അഭ്യസിപ്പിക്കുന്നുണ്ട്.
കോഴ്സുകൾ സയൻസ് കൊമേഴ്സ് ഹ്യുമാനിറ്റീസ് പ്രശസ്തരായ പൂർവ്വ വിദ്യാർത്ഥികൾ സി അച്ചുതമേനോൻ ,  കേരളത്തിന്റെ മുൻ മുഖ്യമന്ത്രി ഐ എം വിജയൻ , ഭാരതീയ കാൽപ്പന്തുകളി ടീമിന്റെ മുൻ നായകൻ കെ രാവുണ്ണി മേനോൻ, പൂർവ്വ വൈസ് ചാൻസലർ, മദ്രാസ് യൂണിവേഴ്സിറ്റി നെടിയം വീട്ടിൽ രാഘവൻ, ചൈനയിലേയും ഫ്രാൻസിലേയും ഭാരതീയ ധനകാര്യ മന്ത്രാലയത്തിന്റെ അംബാസിഡർ ഫാ.
പോൾ പൂവത്തിങ്കൽ, ബിഷപ്പ് അവലംബം
സി.എം. സുന്ദരം ഇംഗ്ലീഷ് വിലാസം https://ml.wikipedia.org/wiki/C.
M._Sundaram
സി.എം. സുന്ദരം (1919–2008) 1982 മുതൽ 1987 വരെ കേരളത്തിലെ ഐക്യ ജനാധിപത്യ മുന്നണി സർക്കാരിൽ തദ്ദേശ സ്വയം ഭരണവകുപ്പ് മന്ത്രിയായിരുന്നു.
രാഷ്ട്രീയ ജീവിതത്തിന്റെ ആരംഭം
സുന്ദരം സ്വാമി എന്നാണ് ഇദ്ദേഹം പൊതുവേ അറിയപ്പെട്ടിരുന്നത്.
ബോംബെയിൽ ചേരിനിവാസികളെ സംഘടിപ്പിച്ചുകൊണ്ട് 1950-കളിലാണ് ഇദ്ദേഹം പൊതുപ്രവർത്തനത്തിൽ പ്രവേശിച്ചത്.
ഗ്രേറ്റർ ബോംബെ ടെനന്റ്സ് യൂണിയൻ ഇദ്ദേഹമാണ് സ്ഥാപിച്ചത്.
ഇദ്ദേഹം പിന്നീട് സോഷ്യലിസ്റ്റ് പ്രസ്ഥാനത്തിൽ ചേരുകയും ജയപ്രകാശ് നാരായൺ , അശോക് മേത്ത , മധു ദന്തവതേ മുതലായ നേതാക്കൾക്കൊപ്പം പ്രവർത്തി‌ക്കുകയും ചെയ്തു.
മൊറാർജി ദേശായി മുഖ്യമന്ത്രിയായിരുന്നപ്പോൾ ചേരികൾ ഒഴിപ്പിക്കുന്നതിന്റെ ഭാഗമായി കത്തിച്ചപ്പോൾ ഇദ്ദേഹം ചേരി നിവാസികളെക്കൂട്ടി ബോംബെ മുനിസിപ്പൽ ഓഫീസിൽ കടന്നുകയറി.
ഭരണകൂടത്തിന് ചെമ്പൂരിൽ ഇവർക്ക് പകരം ഭൂമിയും വീടുകളും നൽകേണ്ടിവന്നു.
കേരള രാഷ്ട്രീയത്തിൽ
1955-ൽ ഇദ്ദേഹം കൽപ്പാത്തിയിലേയ്ക്ക് മടങ്ങുകയും ഇവിടത്തെ ആദിവാസികളെയും ചേരിനിവാസികളെയും സംഘടിപ്പിക്കുകയും ചെയ്തു.
മലമ്പുഴ ഡാം പണിയുന്നതിനായി ആദിവാസികളെ കുടിയൊഴിപ്പിക്കുന്നതിനെതിരേ ഇദ്ദേഹം പോരാടുകയുണ്ടായി.
സർക്കാർ ഈ ആദിവാസികളെ പുനരധിവസിപ്പിക്കുകയുണ്ടായി.
1977-ൽ പ്രജാ സോഷ്യലിസ്റ്റ് പാർട്ടിയെ പ്രതിനിധീകരിച്ചാണ് പാലക്കാട് നിയമസഭാമണ്ഡലത്തിൽ നിന്ന് ഇദ്ദേഹം ആദ്യമായി നിയമസഭയിലേയ്ക്ക് തിരഞ്ഞെടുക്കപ്പെട്ടത്.
ഇദ്ദേഹം അഞ്ചു തവണ പാലക്കാട് നിയോജകമണ്ഡലത്തിൽ നിന്ന് തിരഞ്ഞെടുക്കപ്പെട്ടിട്ടുണ്ട്.
1990-ൽ ഇദ്ദേഹം കോൺഗ്രസ്സിൽ ചേർന്നു.
അവലംബം ദി.
ഹിന്ദു Archived 2008-05-06 at the Wayback Machine .
ദി ഇൻഡ്യൻ Archived 2012-10-16 at the Wayback Machine .
സി.എം.എസ്. കോളേജ്, കോട്ടയം ഇംഗ്ലീഷ് വിലാസം https://ml.wikipedia.org/wiki/C.
M.S._College
കേരളത്തിലെ ആദ്യ കോളേജാണ് സി.എം.എസ്. കോളേജ് .
കോട്ടയം ജില്ലയിൽ സ്ഥിതിചെയ്യുന്ന മഹാത്മാഗാന്ധി സർവ്വകലാശാലയ്ക്കു കീഴിലാണ് ഈ കോളേജ് .
1817-ൽ ലണ്ടനിലെ ചർച്ച് മിഷൻ സൊസൈറ്റി സ്ഥാപിച്ച ഈ കോളേജ് ദക്ഷിണേന്ത്യയിലെ തന്നെ ഏറ്റവും ആദ്യത്തെ കോളേജാണ്.
കോട്ടയം നഗരാതിർത്തിയിൽ ബേക്കർ ജംഗ്ഷന് സമീപം ചാലുകുന്നിലാണ്  കോളേജ് സ്ഥിതി ചെയ്യുന്നത്.
ചരിത്രം സി.എം.എസ് കോളേജ് ആരംഭിച്ച പഴയ കെട്ടിടം
കേരളത്തിൽ/തെക്കേഇന്ത്യയിൽ/ഇന്ത്യയിൽ തന്നെ ആദ്യത്തെ കോളജ് സി എം. എസ് കോളജ് കോട്ടയം ആണ് എന്ന് കര‍ുതപ്പെട‍ുന്ന‍ു.
ഇക്കാര്യത്തിൽ തർക്കങ്ങൾ ഇപ്പോഴ‍ും നിലനിൽക്ക‍ുന്ന‍ു എന്നാണ് മനസിലാക്ക‍ുവാൻ സാധിക്ക‍ുന്നത്.
മിഷനറി പ്രവർത്തനങ്ങൾക്ക് ഭാഷ ഒര‍ു വെല്ല‍ുവിളി ആയ സാഹചര്യത്തിലാണ് ചർച്ച് മിഷൻ സൊസൈറ്റി ആദ്യമായി ഒര‍ു വിദ്യാഭ്യാസ സ്ഥാപനത്തെക്ക‍ുറിച്ച് ആലോചിച്ചത‍ും അതിന്റെ അടിസ്ഥാനത്തിൽ സ്വദേശവാസികളായവരെ മിഷൻ പ്രവർത്തനത്തിന് സജ്ജരാക്ക‍ുന്നതിന് വേണ്ടി ഇംഗ്ലീഷ് ഭാഷ പരിശീലിപ്പിക്ക‍ുക എന്ന ഉദ്ദേശത്തോടെ ഇപ്പോഴത്തെ സി എം എസ് കോളജ് ഗ്രേറ്റ് ഹോളിന‍ു പിന്നിലെ കെട്ടിടത്തിൽ ഗ്രാമർ സ്ക‍ൂൾ സ്ഥാപിച്ച‍ു എന്നാണ് മ‍ുതിർന്നവർ പറഞ്ഞ് കേൾക്ക‍ുന്നത്.
ഗ്രാമർസ്ക‍ൂൾ രണ്ടായി വിഭജിച്ച് പ്രൈമറി വിഭാഗം സി എം എസ് കോളജ് എൽ പി സ്ക‍ൂൾ ( ചെട്ടിത്തെര‍ുവ് സ്ക‍ൂൾ ) എന്ന പേരിൽ കോളജിൽ നിന്ന‍ും സി എസ് ഐ ഹോളി ട്രിനിറ്റി കത്തീഡ്രലിലേക്ക് പോക‍ുന്ന ചെട്ടിത്തെര‍ുവ് റോഡിലെ ചാല‍ുക‍ുന്നിൽ സി എസ് ഐ ബിഷപ്പ് ബംംഗ്ലാവ‍ും, മഹായിടവക ഓഫീസ‍ും സ്ഥിതി ചെയ്യ‍ുന്ന കാമ്പസിലേക്ക‍ും, യ‍ു പി വിഭാഗം സി എം എസ് കോളജ് ഹൈസ്ക‍ൂൾ എന്ന പേരിൽ ച‍ുങ്കത്തെ ബെയ്ലി ബംഗ്ലാവിലേക്ക‍ും മാറ്റി സ്ഥാപിക്കപ്പെട്ട‍ു എന്നാണ് ചരിത്രം.
കൽക്കത്താ പ്രസിഡൻസി കോളേജിനു മുമ്പ് പ്രവർത്തനം ആരംഭിച്ച കലാലയമാണിത്.
ബെഞ്ചമിൻ ബെയ്​ലിയാണ് ആദ്യത്തെ പ്രിൻസിപ്പൽ.
സി.എം.എസ് കോളേജിന്റെ ദ്വിശതാബ്ദിയോടനുബന്ധിച്ച് ഇന്ത്യൻ തപാൽ വകുപ്പ് പുറത്തിറക്കിയ പ്രത്യേക കവർ ബെഞ്ചമിൻ ബെയ്‌ലി മ്യൂസിയം
2018-ൽ ബെഞ്ചമിൻ ബെയ്‌ലി മ്യൂസിയം ആൻഡ് സ്റ്റഡി സെന്റർ സി.എം.എസ്. കോളേജിൽ തുറന്നു.
പ്രിൻസിപ്പൽ ബംഗ്ലാവിനു സമീപമാണ് മ്യൂസിയം.
ബെയ്‌ലി അച്ചടിക്കായി 200 വർഷം മുൻപ് ഉപയോഗിച്ച തടികൊണ്ടുള്ള പ്രസിന്റെ ഒരു മാതൃക സൃഷ്ടിച്ച് മ്യൂസിയത്തിൽ സ്ഥാപിച്ചിട്ടുണ്ട്.
കാലുകൊണ്ടു ചവിട്ടിയുപയോഗിക്കാവുന്ന അച്ചടിയന്ത്രമായ ട്രെഡിൽ, കൊളംബിയൻ പ്രസ്, അൽബിയോൺ പ്രസ്, മിനി ഓഫ്‌സെറ്റ് പ്രിന്റിങ് പ്രസ്, കംപ്യൂട്ടർ ഉപയോഗിച്ചുള്ള പുതിയ പ്രിന്റിങ് സംവിധാനം, തടിയിലും ഈയത്തിലും കൊത്തിയ അച്ചുകൾ തുടങ്ങിയവയും മ്യൂസിയത്തിൽ ഉണ്ട്.
മ്യൂസിയത്തിനുമുമ്പിൽ ബെഞ്ചമിൻ ബെയ്‌ലിയുടെ ശില്പവും സ്ഥാപിച്ചിട്ടുണ്ട്.
അവലംബം ↑ ↑ പുറത്തേക്കുള്ള കണ്ണികൾ CMS College, Kottayam CMS College, Kottayam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സി.എം.എസ്. പ്രസ്സ് ഇംഗ്ലീഷ് വിലാസം https://ml.wikipedia.org/wiki/C.
M.S._Press
1821-ൽ ബെഞ്ചമിൻ ബെയ്‌ലി എന്ന ഇംഗ്ലീഷുകാരനായ മിഷണറി സ്ഥാപിച്ച സി.എം.എസ്. പ്രസ്സ് കേരളത്തിലെ ആദ്യത്തെ മുദ്രണാലയമാണ്.
കോട്ടയം ജില്ലയിലെ ഗോവിന്ദാപുരം എന്ന ചുങ്കത്താണ്  സ്ഥാപനം സ്ഥിതി ചെയ്യുന്നത്.
ബെഞ്ചമിൻ ബെയ്‌ലി പരിഭാഷപ്പെടുത്തി, 1824'ൽ ഇവിടെ അച്ചടിച്ചു് പ്രസിദ്ധീകരിച്ച " ചെറുപൈതങ്ങൾക്ക ഉപകാരാർത്ഥം ഇംക്ലീശിൽനിന്ന പരിഭാഷപ്പെടുത്തിയ കഥകൾ " ആണു് കേരളത്തിൽ അച്ചടിച്ച ആദ്യത്തെ മലയാള പുസ്തകം.
1848 പ്രസിദ്ധീകരണം ആരംഭിച്ച മലയാളത്തിലെ ആദ്യത്തെ വർത്തമാനപ്പത്രം ജ്ഞാനനിക്ഷേപം ഇവിടെയാണ് അച്ചടിച്ചത്.
ബെഞ്ചമിൻ ബെയിലിയുടെ നേതൃത്വത്തിൽ 1821-ൽ സി.എം.എസ്. പ്രസ് സ്ഥാപിതമായി.
അവ വേർപെടുത്തിയതു മൂലമാണ് എണ്ണം കുറഞ്ഞു കിട്ടിയത്. 'നമ്മുടെ കർത്താവും രക്ഷിതാവുമായ യേശുക്രിസ്തുവിന്റെ പുതിയ നിയമം മലയാഴ്മയിൽ പരിഭാഷയാക്കപ്പെട്ടത്; കോട്ടയം ചർച്ച് മിശോൻ അച്ചിൽ ബൈബിൾ സൊസൈറ്റിക്കുവേണ്ടി മിശിഹ സംവത്സരം 1829-ൽ അച്ചടിക്കപ്പെട്ടു', എന്ന പരാമർശനത്തിൽനിന്ന് അക്കാലത്ത് മലയാളഗദ്യം നേടിയ നവചൈതന്യത്തെക്കുറിച്ചുള്ള തെളിവും ലഭിക്കുന്നു.
അവലംബം ↑ {{ cite journal }} : | access-date= requires | url= ( help ) ; Check date values in: | accessdate= ( help ) അവലംബം C.M.S. Press എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.